ધારી ગીર પૂર્વની જશાધાર રેન્જનાં ડીએફઓ અંશુમન શર્મા ખૂણે ખૂણે પેટ્રોલીંગ કરી વન્ય પ્રાણીની વેદના પણ સમજી રહ્યાં છે. થોડા સમય પૂર્વે ટીકરીયા બીટમાં આવેલા મેલડીઆઈના કુટીયા પાસે એક સિંહણ બિમાર હોવાનું અને કણસતી હોવાનું તેઓને જાણ થતા વનવિભાગની રેસ્કયુ ટીમ દ્વારા આ સિંહણને પાંજરે પુરી હતી. ત્યાર બાદ સ્ટાફના વેટરનરી તબીબ ડો.હિ‌તેશ વામજાને આ સિંહણની બિમારી બતાવતા તેની પૂંછડીના ભાગે ગેગરીન થયો હોવાનું બહાર આવ્યું હતું.